Document ID: 31986R3755

*****
ΚΑΝΟΝΙΣΜΟΣ (ΕΟΚ) αριθ. 3755/86 ΤΗΣ ΕΠΙΤΡΟΠΗΣ
της 9ης Δεκεμβρίου 1986
περί επαναφοράς της είσπραξης τελωνειακών δασμών για στεατικό οξύ της δασμολογικής διάκρισης 15.01 Α, καταγωγής Μαλαισίας, δικαιούχου των δασμολογικών προτιμήσεων που προβλέπονται από τον κανονισμό (ΕΟΚ) αριθ. 3601/85 του Συμβουλίου
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 3601/85 του Συμβουλίου της 17 Δεκεμβρίου 1985 περί εφαρμογής των γενικευμένων δασμολογικών προτιμήσεων για ορισμένα γεωργικά προϊόντα καταγωγής αναπτυσσομένων χωρών, και ιδίως το άρθρο 33 (1),
Εκτιμώντας:
ότι, δυνάμει του άρθρου 1 του κανονισμού (ΕΟΚ) αριθ. 3601/85, το στεατικό οξύ που υπάγεται στη διάκριση 15.10 Α του κοινού δασμολογίου, καταγωγής Μαλαισίας, εισάγεται στην Κοινότητα χωρίς την καταβολή δασμών· ότι, με βάση το άρθρο 32 του εν λόγω κανονισμού, οι τελωνειακοί δασμοί που εφαρμόζονται στην Κοινότητα μπορούν να επαναφερθούν αν οι εισαγωγές των εν λόγω προϊόντων πραγματοποιούνται σε ποσότητες ή σε τιμές τέτοιες που προκαλούν ή απειλούν να προκαλέσουν σοβαρή ζημία στους παραγωγούς παρόμοιων ή ευθέως ανταγωνιστικών προϊόντων της Κοινότητας·
ότι οι προτιμησιακές εισαγωγές στεατικού οξέος από τη Μαλαισία στην Κοινότητα ανήλθαν από 494 τόνους το 1984 στους 2 143 τόνους το 1985 και στους 2 394 τόνους στις 30 Οκτωβρίου 1986 · ότι η χρησιμοποίηση της ικανότητας παραγωγής του εν λόγω προϊόντος στην Κοινότητα ανέρχεται στο 60 % περίπου·
ότι το στεατικό οξύ καταγωγής Μαλαισίας πωλείται στην Κοινότητα σε τιμή κατά 30 % χαμηλότερη από εκείνη της κοινοτικής παραγωγής· ότι η χαμηλή τιμή του προϊόντος καταγωγής Μαλαισίας οφείλεται στο σύστημα φορολογίας κατά την εξαγωγή που εφαρμόζεται από τη χώρα αυτή, σύμφωνα με το οποίο η πρώτη ύλη (λάδι φοίνικα) φορολογείται με 25 % ενώ το τελικό προϊόν (στεατικό οξύ) απαλλάσσεται· ότι, για το γεγονός αυτό, οι παραγωγοί της Μαλαισίας εφοδιάζονται σε τιμή πολύ χαμηλότερη από εκείνη των παραγωγών στεατικού οξέος της Κοινότητας· ότι η κατάσταση αυτή προκαλεί σοβαρή ζημία στους παραγωγούς της Κοινότητας,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Από τις 11 Δεκεμβρίου 1986, η είσπραξη τελωνειακών δασμών, που αναστάλθηκε δυνάμει του κανονισμού (ΕΟΚ) αριθ. 3601/85 επαναφέρεται κατά την εισαγωγή στην Κοινότητα του προϊόντος που αναφέρεται στη συνέχεια, καταγωγής Μαλαισίας:
1.2 // // // Κλάση
του κοινού
δασμολογίου
// Περιγραφή εμπορευμάτων
// // // 15.10 Α // Στεατικό οξύ // //
Άρθρο 2
Ο παρών κανονισμός αρχίζει να ισχύει την επομένη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 9 Δεκεμβρίου 1986.

Labels: 3
1